次韵叔父聖謨詠鶑遷谷
作者：黄庭堅
朝代：宋

paragraphs: 鴉舅頗强聒，僕姑常勃谿。
黄鳥懷好音，秋菊染春衣。
嚶嚶求朋友，憂患同一枝。
提壺要酤我，杜宇賦式微。
黄鳥在幽谷，韜光養羽儀。
晴風曜桃李，言語自知時。
先生丘中隠，喬木見雄雌。
引子遷綠陰，相戒防禍機。
李杜死刀鋸，陳張怨棄遺。
不如聽黄鳥，永晝客爭棋。